Nr.C48/4 De Europæiske Fællesskabers Tidende 20.2.85 
II 
(Forberedende retsakter) 
KOMMISSIONEN 
Forslag til Rådets forordning (EØF) om fastsættelse af de betingelser, der skal opfyldes 
for adgang til den ordning, der i henhold til den reviderede konvention om sejlads på 
Rhinen er forbeholdt skibe, der hører til Rhin-skibsfarten 
KOM(85) 10 endelig udg. 
(Forelagt Rådet af Kommissionen den 31. januar 1985) 
(85/C 48/05) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Transporten på Rhinen er reguleret ved den revide­
rede konvention om sejlads på Rhinen i den ved til­
lægsprotokol nr. 2 ændrede udformning, der blev un­
dertegnet i Strasbourg den 17. oktober 1979 af de 
seks deltagende stater i denne konvention, nærmere 
betegnet fem medlemsstater i De europæiske Fælles­
skaber (Forbundsrepublikken Tyskland, Belgien, 
Frankrig, Nederlandene og Det forenede Kongerige) 
samt Schweiz; 
i henhold til den nævnte tillægsprotokol kan kun 
skibe, der hører til Rhin-skibsfarten, udføre gods­
transport og personbefordring mellem to punkter be­
liggende på de vandveje, der er nævnt i artikel 3, stk. 
1, i den reviderede konvention om sejlads på Rhinen; 
at skibene hører til Rhin-skibsfarten attesteres i et do­
kument, der er udstedt af den kompetente myndig­
hed; 
undertegnelsesprotokollen til ovennævnte tillægspro­
tokol bestemmer, at det dokument, hvori det atteste­
res, at et skib hører til Rhin-skibsfarten, kun kan ud­
stedes af vedkommende stats kompetente myndighed 
for et skib, der har en reel forbindelse med denne 
stat; de nærmere kriterier for denne forbindelse fast­
lægges på ensartet grundlag af de deltagende stater i den reviderende konvention om sejlads på Rhinen; i 
henhold til den nævnte undertegnelsesprotokol skal 
skibe, der har en sådan reel forbindelse med en anden 
medlemsstat i Det europæiske Fællesskab, behandles 
på samme måde; 
de deltagende stater i den reviderede konvention om 
sejlads på Rhinen har derfor i Centralkommissionen 
for Rhin-skibsfarten (CCNR) udarbejdet gennemfø­
relsesbestemmelser, der fastsætter betingelserne for 
udstedelse af det ovennævnte dokument; ved afgø­
relse af 8. november 1984 har Rådet på forslag af 
Kommissionen defineret den fælles optræden, inden 
for rammerne af hvilken de medlemsstater, som sam­
tidig er deltagende stater i den reviderede konvention 
om sejlads på Rhinen, har vedtaget de nævnte be­
stemmelser i form af en resolution fra CCNR; 
selv om transporten på Rhinen er reguleret ved en 
særlig international konvention, er den omfattet af 
den fælles transportpolitik, og det er derfor nødven­
digt, bl.a. med henblik på at sikre ligelig behandling 
af alle medlemsstaternes skibe, at indføje de gennem­
førelsesbestemmelser, der er vedtaget af CCNR, i fæl­
lesskabsretten ved en rådsforordning, der vedtages i 
henhold til traktatens artikel 75, samtidig med at der 
foretages de nødvendige ændringer af disse bestem­
melser for at bringe dem i overensstemmelse med Fæl­
lesskabets regler og procedurer; 
ud fra dette synspunkt er det hensigtsmæssigt at skabe 
mulighed for at Kommissionen for De europæiske 
Fællesskaber kan benyttes som formidlende instans i 
de tilfælde, hvor en indgriben fra CCNR er foreskre­
vet; 
hvis det på fællesskabsplan er nødvendigt at vedtage 
gennemførelsesforanstaltninger med henblik på iværk­
sættelsen af CCNR's gennemførelsesbestemmelser, vil 
det være hensigtsmæssigt, at disse gennemførelsesfor­
anstaltninger vedtages af Kommissionen; 
20. 2. 85 De Europæiske Fællesskabers Tidende Nr. C 48/5 
VEDTAGET FØLGENDE FORORDNING: 
Artikel 1 
Nærværende forordning har til formål at fastsætte be­
tingelserne for udstedelse af det dokument til atteste­
ring af tilhørsforholdet til Rhin-skibsfarten, som et­
hvert skib skal have for at være omfattet af den ord­
ning, der er fastsat i artikel 4, stk. 1, i den reviderede 
konvention om sejlads på Rhinen i den ved tillægs­
protokol nr. 2 af 17. oktober 1979 ændrede udform­
ning. 
Artikel 2 
1. Kun myndighederne i den medlemsstat, i hvil­
ken et skib er indført i et offentligt register, kan ud­
stede og inddrage det i artikel 1 omhandlede doku­
ment. 
2. Findes der ikke et sådant register, eller er et skib 
ikke registreret i en medlemsstat, kan myndighederne 
i den medlemsstat, hvor rederen eller, såfremt skibet 
ejes af partredere, den partreder, der først ansøgte 
om udstedelse af det i stk. 1 omhandlede dokument, 
har bopæl eller fast opholdssted, eller hvor rederens 
eller den pågældende partreders virksomhed har 
hjemsted, udstede og inddrage nævnte dokument. 
3. Dokumentet kan have form af enten et særskilt 
dokument eller af en påtegning på et eksisterende do­
kument, hvorved det attesteres at det skib, dokumen­
tet vedrører, hører til Rhin-skibsfarten. 
4. Med henblik på at give andre berørte stater op­
lysning, tilstiller den enkelte medlemsstat Central­
kommissionen for sejlads på Rhinen en fortegnelse 
over de kompetente myndigheder, som den har udpe­
get til at udstede og inddrage det i artikel 1 omhand­
lede dokument. 
Medlemsstaten sender denne fortegnelse til Central­
kommissionen for sejlads på Rhinen, enten direkte 
med kopi til Kommissionen for De europæiske Fæl­
lesskaber, eller via Kommissionen, der i så fald drager 
omsorg for, at de andre medlemsstater bliver under­
rettet. 
Artikel 3 
1. Det i artikel 1 nævnte dokument udstedes kun 
for et skib, hvis dets reder: 
a) er en fysisk person, der er statsborger i en af med­
lemsstaterne eller en anden deltagende stat i den 
reviderede konvention om sejlads på Rhinen, her­
efter benævnt »anden deltagende stat«, og som har 
bopæl eller fast opholdssted i en af disse stater, 
eller b) er en offentligretlig juridisk person, der er stiftet i 
henhold til lovgivningen i en medlemsstat eller en 
anden deltagende stat, og har hjemsted dér, eller 
c) er en privatretlig juridisk person, der 
aa) er stiftet i en medlemsstat eller en anden del­
tagende stat i henhold til dennes lovgivning, 
bb) har hjemsted og centrum for sin erhvervsmæs­
sige virksomhed samt driftssted for det pågæl­
dende skib i denne stat, og 
cc) ledes af personer, der for flertallets vedkom­
mende er statsborgere i medlemsstater eller en 
anden deltagende stat og som har bopæl eller 
fast opholdssted og for juridiske personers 
vedkommende hjemsted i en af disse stater. 
2. Dokumentet bør ikke udstedes for et skib tilhø­
rende en privatretlig juridisk person, der er opbygget 
således, at de, der direkte eller indirekte får del i 
mere end halvdelen af virksomhedens økonomiske re­
sultat, eller som råder over et flertal af de stemme-
retsgivende andele eller stemmer, ikke er statsborgere 
i medlemsstaterne eller de deltagende stater eller ikke 
har bopæl, hjemsted eller fast opholdssted i en af 
disse stater. 
3. Hvor der anvendes mellemmænd, skal de i stk. 1 
og 2, omhandlede betingelser ligeledes opfyldes af de 
personer, for hvis regning eller i hvis interesse, der 
handles. 
4. En medlemsstat kan undtagelsesvis efter høring 
af Centralkommissionen for sejlads på Rhinen dispen­
sere fra flertalskravet i stk. 1, litra c), cc) og stk. 2 
ovenfor, på betingelse af at målsætningen i tillægspro­
tokol nr. 2 til den reviderede konvention om sejlads 
på Rhinen ikke bringes i fare. Medlemsstaten hører 
Centralkommissionen for sejlads på Rhinen enten di­
rekte, og sender så samtidig kopi af sagen til Kom­
missionen for De europæiske Fællesskaber, eller via 
denne. 
Kommissionen for De europæiske Fællesskaber fast­
sætter om nødvendigt, under overholdelse af reglerne 
i den reviderede konvention om sejlads på Rhinen, de 
almindelige betingelser for meddelelse af dispensation 
i medlemsstaterne. 
Nr. C 48/6 De Europæiske Fællesskabers Tidende 20. 2. 85 
Artikel 4 Artikel 7 
1. Ejes et skib af partredere, skal den eller de part­
redere, som er indehavere af mere end 50 % af ande­
lene i partrederiet og som leder dette, opfylde betin­
gelserne i artikel 3. 
2. Hvis der blandt de pågældende partredere er 
privatretlige juridiske personer, skal de, der leder 
disse virksomheder, og de, der direkte eller indirekte 
får del i disse virksomheders økonomiske resultater, 
alle være statsborgere i en medlemsstat eller en anden 
kontraherende stat og have bopæl, hjemsted eller fast 
opholdssted i en af disse stater. 
Artikel 5 
1. Brugeren af skibet skal opfylde samme betingel­
ser som rederen for at få udstedt det i artikel 1 om­
handlede dokument for det skib, som han bruger. 
2. Myndighederne i medlemsstaten eller en anden 
kontraherende stat, hvor brugeren har bopæl eller fast 
opholdssted, eller hvor hans virksomhed har hjem­
sted, kan udstede og inddrage det ham vedrørende 
dokument. 
Artikel 6 
1. Rederen, partrederen eller brugeren af skibet 
indgiver til den kompetente myndighed ansøgning om 
udstedelse af det i artikel 1 omhandlede dokument og 
forelægger de nødvendige oplysninger, der skal være 
korrekte. 
2. Rederen, partrederen og brugeren underretter 
hver især skriftligt og omgående den kompetente 
myndighed, som har udstedt dokumentet, om alle 
ændringer i de forhold, der ligger til grund for ud­
stedelsen af dokumentet. 
3. De kompetente myndigheder kan til enhver tid 
efterprøve, om betingelserne i artikel 3, 4 og 5 stadig 
er opfyldt; er dette ikke tilfældet, inddrager de doku­
mentet. 1. Det dokument, hvorved det attesteres, at skibet 
hører til Rhin-skibsfarten, skal om skibet, dets ejer og 
i givet fald bruger, navnlig indeholde følgende oplys­
ninger: 
— skibets navn eller nummer, registreringssted, type 
og kategori; 
— rederens og i givet fald brugerens navn, firma­
navn, bopæl, faste opholdssted eller hjemsted. 
2. Dokumentet skal opbevares om bord på skibet 
og forevises kontrolmyndighederne på forlangende. 
Artikel 8 
1. Medlemsstaterne vedtager de nødvendige gen­
nemførelsesbestemmelser bl.a. vedrørende procedure­
regler og regler for bevisbyrdefordeling. 
Hver medlemsstat meddeler de gennemførelsesbe­
stemmelser, den har vedtaget, til Centralkommissio­
nen for sejlads på Rhinen med henblik på underret­
ning af de andre berørte stater. Medlemsstaten sender 
dem enten direkte til Centralkommissionen for sejlads 
på Rhinen med kopi til Kommissionen for De euro­
pæiske Fællesskaber, eller via Kommissionen, som i så 
fald drager omsorg for underretning af de andre med­
lemsstater. 
2. Med henblik på gennemførelsen af nærværende 
forordning yder de kompetente myndigheder i med­
lemsstaterne hinanden bistand inden for rammerne af 
deres nationale lovgivning og giver hinanden de nød­
vendige oplysninger under overholdelse af forret­
ningshemmeligheden. 
Artikel 9 
Denne forordning træder i kraft den 
Bestemmelsen i artikel 7, stk. 2, finder dog først an­
vendelse efter udløbet af en periode på to år fra 
denne dato. 
Denne forordning er bindende i alle enkeltheder og 
gælder umiddelbart i hver medlemsstat.